ddrg/super_eurlex huggingface dataset:
A Bizottság határozata

(1999. július 1.)

a szarvasmarhafélék spermájának harmadik országokból történő behozatalára vonatkozó állat-egészségügyi feltételekről és állatorvosi bizonyítványok kiállításáról szóló 94/577/EK határozat módosításáról

(az értesítés a C(1999) 1775. számú dokumentummal történt)

(EGT vonatkozású szöveg)

(1999/495/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 93/60/EGK irányelvvel [1] módosított, a szarvasmarhafajba tartozó háziállatok mélyhűtött spermájának Közösségen belüli kereskedelmére és behozatalára alkalmazandó állat-egészségügyi követelmények megállapításáról szóló, 1988. június 14-i 88/407/EGK tanácsi irányelvre [2] és különösen annak 10. és 11. cikkére,

(1) mivel a 94/577/EK bizottsági határozat [3] megállapítja a szarvasmarhasperma harmadik országokból történő behozatalához szükséges állat-egészségügyi feltételeket és állatorvosi bizonyítványok kiállítását;

(2) mivel a 88/407/EGK határozat 4. cikkének (1) bekezdése 1999. január 1-jétől megtiltja azon bikák spermájának kereskedelmét, amelyek pozitív reakciót mutattak a szarvasmarhák fertőző rhinotracheitisének/fertőző göbös vulvovaginitisének kimutatására szolgáló szérumneutralizációs vagy ELISA-próbán, és nem részesültek védőoltásban az idézett irányelv tiltásával összhangban;

(3) mivel a 88/407/EGK határozat 10. cikkének (4) bekezdése meghatározza, hogy a nevezett irányelv 4. cikkében a Közösségen belüli kereskedelem vonatkozásában meghatározott követelmények megfelelő változtatásokkal a behozatalra is alkalmazandók;

(4) mivel a 94/577/EK határozat A., B., C. és D. mellékleteinek 1. részében meghatározott bizonyítványok módosítására van szükség a behozatalra vonatkozó feltételek tisztázásának érdekében;

(5) mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 94/577/EK határozat A., B., C. és D. mellékletében az 1. rész 13. pontja d) alpontjának ii. alpontja a következőképpen módosul:

1. A harmadik francia bekezdés végén a "vagy" szót el kell hagyni;

2. A negyedik francia bekezdést el kell hagyni.

2. cikk

Ennek a határozatnak a tagállamok a címzettjei.

Kelt Brüsszelben, 1999. július 1-én.

a Bizottság részéről

Franz Fischler

a Bizottság tagja

[1] HL L 186., 1993.7.28., 28. o.

[2] HL L 194., 1988.7.22., 10. o.

[3] HL L 221., 1994.8.26., 26. o.

--------------------------------------------------
A Bizottság határozata

(1999. július 26.)

a kutatás és technológiai fejlesztés terén a kulcsfontosságú intézkedések tartalmában és irányában a Bizottságot segítő szakértői csoportok létrehozásáról szóló 98/610/EK, Euratom határozat módosításáról

(az értesítés a C(1999) 2359. számú dokumentummal történt)

(EGT vonatkozású szöveg)

(1999/506/EK, Euratom)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az Európai Atomenergia-közösséget létrehozó szerződésre,

(1) mivel a Bizottság 98/610/EK, Euratom határozatával [1] szakértőcsoportokat állított fel annak érdekében, hogy azok segítsék a Bizottságot a kutatási és technológiai fejlesztés kulcsfontosságú intézkedéseinek tartalmában és irányában;

(2) mivel ebben a vonatkozásban a szakértőcsoportok tagjait a Bizottság személyenként kétéves időtartamra nevezte ki; mivel ez idő alatt új kinevezésekre lehet szükség, amelyek célja a származási országok skálájának szélesítése, a tudományos és szakmai képesítések jobb egyensúlyának megteremtése és a részt venni többé nem tudó tagok pótlása;

(3) mivel általános elvként szükséges a szakértőcsoportok egyneműségének biztosítása, a bizottság szervezeti egységei által történő nyilvántartásuk megkönnyítése és a szükséges mértékű átláthatóság megteremtése;

(4) mivel az új tagok megbízatásának ugyanabban az időpontban kell lejárnia, mint a korábban kinevezett többi tag megbízatásának,

A KÖVETKEZŐKÉPPEN HATÁROZOTT:

1. cikk

A 98/610/EK, Euratom határozat 4. cikke (1) bekezdésének első albekezdése helyébe a következő szöveg lép:

"A szakértőcsoportok tagjait a Bizottság nevezi ki személyes képességeik alapján, legfeljebb kétéves időtartamra. Ez a kinevezés csak egyszer újítható meg, legfeljebb két évre."

2. cikk

Ez a határozat az elfogadásának napján lép hatályba.

Kelt Brüsszelben, 1999. július 26-án.

a Bizottság részéről

Édith Cresson

a Bizottság tagja

[1] HL L 290., 1998.10.29., 57. o.

--------------------------------------------------
A BIZOTTSÁG HATÁROZATA

(1999. július 9.)

a spanyol állományhoz tartozó egyes szarvasmarhaféléknél használt füljelző megállapított maximális alkalmazási időtartamának kiterjesztéséről szóló 98/589/EK határozat módosításáról

(az értesítés a C(1999) 2039. számú dokumentummal történt)

(EGT vonatkozású szöveg)

(1999/520/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a szarvasmarhafélék azonosítási és nyilvántartási rendszerének létrehozásáról, valamint a marhahús és a marhahúskészítmények címkézéséről szóló, 1997. április 21-i 820/97/EK tanácsi rendeletre1 és különösen annak 4. cikke (2) bekezdésére,

tekintettel a Spanyolország által benyújtott kérelemre,

(1) mivel az 589/98/EK bizottsági határozat2 alapján a Spanyol Királyságnak az egyes szarvasmarhaféléknél használt füljelző megállapított maximális alkalmazási időtartama tekintetében, gyakorlati nehézségekre tekintettel, legfeljebb hat hónapos hosszabbítást adtak;

(2) mivel a spanyol hatóságok kérelmének benyújtása nyomán módosítani kell e határozat mellékletét, hogy az 589/98/EK bizottsági határozat mellékletében eredetileg említett három "comarca" helyett egész Palencia tartományt foglalja magába;

(3) mivel e módosítást indokolja, hogy az e tartományban született állatok megfelelnek az említett határozatban megállapított feltételeknek;

(4) mivel az e határozatban előírt intézkedések összhangban vannak az Európai Mezőgazdasági Orientációs és Garanciaalap bizottságának véleményével,

ELFOGADTA EZT A HATÁROZATOT:

1. cikk

Az 589/98/EK bizottsági határozat mellékletében a "comarca" oszlopban a "Provincia Palencia" tekintetében az "El Cerrato, Campos és Saldana-Valdavia" szövegrészek helyébe a "Toda la Provincia" szövegrész lép.

2. cikk

Ennek a határozatnak a tagállamok a címzettjei.

Kelt Brüsszelben, 1999. július 9-én.

a Bizottság részéről

Franz FISCHLER

a Bizottság tagja

1 HL L 117., 1997.5.7., 1. o.

2 HL L 283., 1998.10.21., 19. o.
A Bizottság határozata

(1999. július 14.)

a sertés- és szarvasmarha-állományra, illetve -tenyésztésre vonatkozó statisztikai felmérésekről szóló 93/23/EGK és 93/24/EGK tanácsi irányelvek alkalmazásának részletes szabályait megállapító 94/432/EK és 94/433/EK határozatok módosításáról

(Az értesítés a C(1999) 2080. számú dokumentummal történt)

(1999/547/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/77/EK irányelvvel [1] módosított, a sertéstenyésztésre vonatkozó statisztikai felmérésekről szóló, 1993. június 1-i 93/23/EGK tanácsi irányelvre [2] és különösen annak 6. cikke (2) és (3) bekezdésére,

tekintettel a legutóbb a 97/77/EK irányelvvel módosított, a szarvasmarha-tenyésztéssel kapcsolatos statisztikai felmérésekről szóló, 1993. június 1-i 93/24/EGK tanácsi irányelvre [3] és különösen annak 1. cikke (2) és (3) bekezdésére,

(1) mivel a 95/380/EK határozattal [4] és a 99/47/EK határozattal [5] módosított 94/432/EK [6] és 94/433/EK [7] bizottsági határozatok megállapítják a 93/23/EGK és 93/24/EGK tanácsi irányelvek alkalmazásának részletes szabályait;

(2) mivel a tagállamok kérelmük alapján engedélyt kaphatnak arra, hogy az áprilisi vagy május/júniusi vagy augusztusi sertésfelmérés végső eredményeit a regionális szint szerinti bontásban szolgáltassák;

(3) mivel azok a tagállamok, amelyeknek a szarvasmarha-állománya 1,5 millió darabnál kevesebb, kérelmük alapján engedélyt kaphatnak arra, hogy a két felmérés helyett csak egyet végezzenek el május/júniusban vagy november/decemberben;

(4) mivel Belgium és Görögország kérelmeket nyújtott be a fent említett engedélyfajták iránt;

(5) mivel az e határozatban előirányzott intézkedések összhangban vannak a 72/279/EGK tanácsi határozat [8] alapján létrehozott Agrárstatisztikai Állandó Bizottság véleményével.

ELFOGADTA EZT A HATÁROZATOT:

1. cikk

A 94/432/EK határozat a következőképpen módosul:

A IV. melléklet d) pontjában a "május/június" címsor alá a "Belgium" szövegrészt kell beilleszteni.

2. cikk

A 94/433/EK határozat a következőképpen módosul:

Az V. melléklet b) pontjában a "november/december" címsor alatt a "Görögország" szövegrészt el kell hagyni, a "május/június" címsor alá a "Görögország" szövegrészt kell beilleszteni.

3. cikk

Ennek a határozatnak a tagállamok a címzettjei.

Kelt Brüsszelben, 1999. július 14-én.

a Bizottság részéről

Yves-Thibault De Silguy

a Bizottság tagja

[1] HL L 10., 1998.1.16., 28. o.

[2] HL L 149., 1993.6.21., 1. o.

[3] HL L 149., 1993.6.21., 5. o.

[4] HL L 228., 1995.9.23., 25. o.

[5] HL L 15., 1999.1.20., 10. o.

[6] HL L 179., 1994.7.13., 22. o.

[7] HL L 179., 1994.7.13., 27. o.

[8] HL L 179., 1972.8.7., 1. o.

--------------------------------------------------
Hivatalos Lap L 248 , 21/09/1999 o. 0034 - 0034



A Tanács határozata (1999. szeptember 13.) az Európai Unió Tanácsa főtitkárhelyettesének kinevezéséről (1999/630/EK, ESZAK, Euratom) AZ EURÓPAI UNIÓ TANÁCSA, tekintettel az Európai Közösséget létrehozó szerződésre, és különösen annak 207. cikke (2) bekezdésére, tekintettel az Európai Szén- és Acélközösséget létrehozó szerződésre, és különösen annak 30. cikke (2) bekezdésére, tekintettel az Európai Atomenergia-közösséget létrehozó szerződésre, és különösen annak 121. cikke (2) bekezdésére, mivel az Európai Unió Tanácsának főtitkárhelyettesét ki kell nevezni, A KÖVETKEZŐKÉPPEN HATÁROZOTT: 1. cikk Pierre De Boissieu urat 1999. október 18-tól kezdődő hatállyal öt éves időtartamra az Európai Unió Tanácsa főtitkárhelyettesévé nevezi ki. 2. cikk Erről a határozatról Pierre De Boissieu urat a Tanács elnöke értesíti. Ezt a határozatot az Európai Közösségek Hivatalos Lapjában ki kell hirdetni. Kelt Brüsszelben, 1999. szeptember 13-án. a Tanács részéről az elnök T. Halonen --------------------------------------------------
A Tanács határozata

(1999. szeptember 13.)

az Európai Unió Tanácsa Főtitkárának, a közös kül- és biztonságpolitika főképviselőjének kinevezéséről

(1999/629/EK, ESZAK, Euratom)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 207. cikke (2) bekezdésére,

tekintettel az Európai Szén- és Acélközösséget létrehozó szerződésre és különösen annak 30. cikke (2) bekezdésére,

tekintettel az Európai Atomenergia-közösséget létrehozó szerződésre és különösen annak 121. cikke (2) bekezdésére,

tekintettel az Európai Unió főtitkára, Jürgen Trumpf úr megbízatása meghosszabbításáról szóló, 1999. július 29-i 1999/543/EK, ESZAK, Euratom tanácsi határozatra [1],

tekintettel Jürgen Trumpf úr egyetértésére, hogy megbízatásáról 1999. október 17-i hatállyal lemond,

mivel az Európai Unió Tanácsának főtitkárát, a közös kül- és biztonságpolitika főképviselőjét ki kell nevezni,

A KÖVETKEZŐKÉPPEN HATÁROZOTT:

1. cikk

Javier Solana Madariaga urat 1999. október 18-i hatállyal ötéves időtartamra kinevezi az Európai Unió főtitkárának és a közös kül- és biztonságpolitika főképviselőjének.

2. cikk

Az 1999/543/EK, ESZAK, Euratom határozat annyiban módosul, amennyiben e határozattal ellentétes.

3. cikk

E határozatról a Tanács elnöke értesíti Javier Solana Madariaga és Jürgen Trumpf urakat.

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1999. szeptember 13-án.

a Tanács részéről

az elnök

T. Halonen

[1] HL L 209., 1999.8.7., 28. o.

--------------------------------------------------
A Bizottság határozata

(1999. szeptember 8.)

a bruttó nemzeti termék piaci áron történő összeállításának összehangolásáról szóló 89/130/EGK, Euratom tanácsi irányelv végrehajtása céljából a nem adóköteles egységeknek és az adóköteles egységeknek adómentes tevékenységeik után történő hozzáadottértékadó-visszatérítések kezeléséről

(az értesítés a C(1999) 2533. számú dokumentummal történt)

(EGT vonatkozású szöveg)

(1999/622/EK, Euratom)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az Európai Atomenergia-közösséget létrehozó szerződésre,

tekintettel a bruttó nemzeti termék piaci áron történő összeállításának összehangolásáról szóló, 1989. február 13-i 89/130/EGK, Euratom tanácsi irányelvre [1] és különösen annak 1. cikkére,

(1) mivel az Integrált Nemzeti Számlák Európai Rendszere (ESA második kiadása) nem határozza meg kifejezetten a nem adóköteles egységeknek és az adóköteles egységeknek adómentes tevékenységeik után történő hozzáadottértékadó-visszatérítések kezelését;

(2) mivel a bruttó nemzeti termék piaci áron számított értékének a 89/130/EGK, Euratom irányelv 1. cikke szerinti kiszámítása céljából szükséges tisztázni a nem adóköteles egységek és az adóköteles egységek adómentes tevékenységei utáni hozzáadottértékadó-visszatérítéseknek az ESA második kiadása értelmében történő kezelését;

(3) mivel a legutóbb az 1999/59/EK irányelvvel [2] módosított, a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK hatodik tanácsi irányelv [3] meghatározza az adóalany, a nem adóalany és az adómentes tevékenység fogalmát;

(4) mivel az e határozatban előírt intézkedések összhangban vannak a 89/130/EGK, Euratom irányelv 6. cikke alapján létrehozott bizottság véleményével,

ELFOGADTA EZT A HATÁROZATOT:

1. cikk

A nemzeti számlák aggregátumainak kiszámításánál a 89/130/EGK, Euratom irányelv végrehajtása céljából történő összeállítása során

- a nem adóalanyoknak,

- az adóalanyoknak adómentes tevékenységük miatt

a beszerzéseikre felmerült hozzáadottértékadó-visszatérítéseit az ESA második kiadása szerint (a C3 jövedelem elosztási számlán) folyó transzferként vagy (a C5 tőkeszámlán) tőketranszferként és nem levonható hozzáadottérték-adóként kell kezelni.

E határozat összehangolt alkalmazása érdekében a nem adóalanyok a 77/388/EGK, Euratom hatodik irányelv 4. cikkében meghatározott személyek, az előirányzott adómentes tevékenységek pedig a 77/388/EGK, Euratom hatodik irányelv 13. cikkében felsorolt tevékenységek.

2. cikk

Az 1988-tól kezdődő évekre vonatkozóan az 1. cikk rendelkezéseit kell a 89/130/EGK, Euratom irányelv értelmében továbbított bruttónemzetitermék-adatokra (GNP-adatokra) alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1999. szeptember 8-án.

a Bizottság részéről

Yves-Thibault De Silguy

a Bizottság tagja

[1] HL L 49., 1989.2.21., 26. o.

[2] HL L 162., 1999.6.26., 63. o.

[3] HL L 145., 1977.6.13., 1. o.

--------------------------------------------------
A Tanács határozata

(1999. október 4.)

az Európai Közösség és Kambodzsai Királyság között létrejött együttműködési megállapodás megkötéséről

(1999/677/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. és 181. cikkére, összefüggésben 300. cikke (2) bekezdésének első mondatával és 300. cikke (3) bekezdésének első albekezdésével,

tekintettel a Bizottság javaslatára,

tekintettel az Európai Parlament véleményére [1],

(1) mivel a Szerződés 177. cikke szerint a Közösség fejlesztési együttműködéssel kapcsolatos politikájának ösztönöznie kell a fejlődő országok fenntartható gazdasági és társadalmi fejlődését, illetve a világgazdaságba való zökkenőmentes és fokozatos integrációját, továbbá ezen országokban a szegénység csökkentését;

(2) mivel a Közösségnek – a külkapcsolatok területén kitűzött céljai elérése érdekében – jóvá kell hagynia az Európai Közösség és a Kambodzsai Királyság között létrejött együttműködési megállapodást,

A KÖVETKEZŐKÉPPEN HATÁROZOTT:

1. cikk

Az Európai Közösség és Kambodzsai Királyság között létrejött együttműködési megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 21. cikkében előírt értesítést a Tanács elnöke küldi meg [2].

3. cikk

A tagállamok képviselőinek támogatásával a Közösséget a Bizottság képviseli a megállapodás 14. cikkében előírt vegyes bizottságban.

4. cikk

Ezt a határozatot Az Európai Közösségek Hivatalos Lapjában ki kell hirdetni.

Kelt Luxembourgban, 1999. október 4-én.

a Tanács részéről

az elnök

K. Häkämies

[1] HL C 219., 1999.7.30., 189. o.

[2] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács határozata

(1999. július 19.)

az Európai Közösség és Izrael Állam között, a helyes laboratóriumi gyakorlat (GLP) OECD-alapelveinek és az annak betartását ellenőrző programok kölcsönös elismeréséről szóló megállapodás megkötéséről

(1999/662/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, a 300. cikk (2) bekezdése első mondatával és a 300. cikk (3) bekezdése első albekezdésével, valamint a 300. cikk (4) bekezdésével összefüggésben,

tekintettel a Bizottság javaslatára,

mivel:

(1) A helyes laboratóriumi gyakorlat (GLP) OECD-alapelveinek és az annak betartását ellenőrző programok kölcsönös elismeréséről szóló, 1997. január 16-án Brüsszelben parafált megállapodást a Bizottság a tárgyalási iránymutatásai szerint tárgyalta, és azt jóváhagyásra javasolta.

(2) A végrehajtás bizonyos vonatkozásai, és különösen a két melléklet bizonyos részei módosításának jogköre a megállapodás által létrehozott vegyes bizottság hatáskörébe került.

(3) Meg kell határozni a megállapodás megfelelő alkalmazásához szükséges belső eljárásokat; a Bizottságot fel kell jogosítani arra, hogy bizonyos technikai változtatásokat tegyen a megállapodásban, és bizonyos határozatokat hozzon annak végrehajtásával kapcsolatban,

A KÖVETKEZŐKÉPPEN HATÁROZOTT:

1. cikk

Az Európai Közösség és Izrael Állam között, a helyes laboratóriumi gyakorlat (GLP) OECD-alapelveinek és az annak betartását ellenőrző programok kölcsönös elismeréséről szóló megállapodás a Közösség nevében jóváhagyásra kerül.

A megállapodás szövegét és a kölcsönösen elfogadott jegyzőkönyveket e határozat melléklete tartalmazza.

2. cikk

A Tanács elnöke a Közösség nevében megküldi a megállapodás 16. cikkében meghatározott értesítést [1].

3. cikk

(1) A Tanács által kinevezett különbizottság támogatása mellett a Bizottság képviseli a Közösséget a megállapodás 10. cikkében meghatározott vegyes bizottságban. A különbizottsággal történt konzultáció után a Bizottság intézkedik az értesítésekről, konzultációkról és információcserékről, továbbá kiküldi a felülvizsgálati és felülvizsgálaton való részvételi kérelmeket, és – szükség esetén – válaszol e kérésekre, a megállapodás 3. cikkének (2) bekezdése, 5. cikkének (2) bekezdése, valamint 6., 7., 9. és 12. cikke, valamint II. melléklete szerint, és elfogadja a 11. cikk 2. és 3. pontjában, és a 12. cikk második mondatában elrendelt határozatot.

(2) A Közösség álláspontját a vegyes bizottságban, az I. melléklet esetében a megállapodás 4. cikke második mondatának megfelelően elhatározott módosításokkal, és a II. melléklet esetében a megállapodás 5. cikkével összhangban elhatározott módosításokkal kapcsolatban a Bizottság azután fogadja el, hogy az e cikk (1) bekezdése alapján konzultált a különbizottsággal.

(3) A Tanács minden egyéb határozatot minősített többséggel fogad el a Bizottság javaslata alapján.

Kelt Brüsszelben, 1999. július 19-én.

a Tanács részéről

az elnök

T. Halonen

[1] A megállapodás hatálybalépésének időpontját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Tanács 1999/784/EK határozata

(1999. november 22.)

a Közösségnek az Európai Audiovizuális Megfigyelő Intézetben való részvételéről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 157. cikke (3) bekezdésére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel:

(1) Az Európa Tanács Miniszteri Bizottsága által 1997. március 20-án elfogadott (97)4 állásfoglalás megerősítette az eredetileg a Miniszteri Bizottság által 1992. december 15-én elfogadott (92)70 állásfoglalással létrehozott Európai Audiovizuális Megfigyelő Intézet további működését.

(2) Valamennyi tagállam tagja az Európai Audiovizuális Megfigyelő Intézetnek; a Közösségnek az Európai Audiovizuális Megfigyelő Intézettel fennálló kapcsolataiban a Bizottság által ellátott képviselete nem befolyásolja maguknak, az Európai Unió egyes tagállamainak a közvetlen képviseletét.

(3) A Tanács 1999. április 26-án elfogadott egy határozatot, amellyel létrehozta az audiovizuális ágazat és az ahhoz kapcsolódó ágazatok iparára és piacaira vonatkozó közösségi statisztikai információs infrastruktúrát [4].

(4) Ezért szükséges a Tanács említett határozata alapján vállalt munka és az Európai Audiovizuális Megfigyelő Intézet egymást kiegészítő jellegének biztosítása.

(5) Az Európai Audiovizuális Megfigyelő Intézet hozzájárul a Közösség audiovizuális ipara versenyképességének javításához, nevezetesen az információknak az ipar, különösen a kis- és középvállalkozások részére történő átadásával és a piac jobb áttekinthetőségének elősegítésével,

A KÖVETKEZŐKÉPPEN HATÁROZOTT:

1. cikk

A Közösség az Európai Audiovizuális Megfigyelő Intézet tagja.

2. cikk

A Közösséget a Bizottság képviseli a Megfigyelő Intézettel fennálló kapcsolataiban.

3. cikk

A Megfigyelő Intézet működésének költségvetéséhez való közösségi hozzájárulás szükséges költségvetési alapjait a költségvetési hatóság engedélyezi a hatályos pénzügyi terveknek megfelelően.

4. cikk

Az e határozat elfogadásának évét követő harmadik év vége előtt, valamint miután e határozat hatályát veszti, a Bizottság benyújtja jelentését annak végrehajtásáról az Európai Parlament, a Tanács és a Gazdasági és Szociális Bizottság részére.

5. cikk

Ezt a határozatot az elfogadásának évét követő ötödik év utolsó hónapjának utolsó napjáig kell alkalmazni.

Kelt Brüsszelben, 1999. november 22-én.

a Tanács részéről

az elnök

K. Hemilä

[1] HL C 110., 1999.4.21., 14. o.

[2] az 1999. október 28-i vélemény (a Hivatalos Lapban még nem tették közzé).

[3] az 1999. szeptember 22-i vélemény (a Hivatalos Lapban még nem tették közzé).

[4] HL L 117., 1999.5.5., 39. o.

--------------------------------------------------